title: Martin Paz (suterot)
text: Samuel yudikye va Sarah nazbeya pu Andrés Certa kulafe zaavabelcekanikye ika itaya vas vuntoy talolk al abdizilir. Voxen Sarah jekupana gan kristevafa alka, va Martin Paz jotafe indiafe okilikye renar. Nope rwamara va Andrés Certa bakayana, Martin Paz gonotcer. Estobason ko kuksa, va onkasik divvawar. Kottan folir da in al xonuker voxe den Don Vegal espanafe oluike al lajugelber. Bantan va in tunar nume konendar. Indiik dere folid da in tir awalkaf. Va exura eksudad.